עלינו לזכור כי כל אדם הינו אינדבידואל, לכל אדם צורך שונה. אין אדם הדומה לאדם אחר, ולכן גם שני אנשים עם אותה ירידה בשמיעה עתידים להיות בעלי צורך שונה וכל אחד יתחבר למכשיר אחר. הבסיס הראשוני עבור כל מכשיר הוא איכות הצליל. לכל חברה גוון צליל ייחודי, מכשיר אליו אדם אחד מתחבר אינו בהכרח יתאים לחברו. בעת התאמת מכשירים אנו לוקחים בחשבון שני פקטורים חשובים- צרכי המטופל בהתאם לבדיקת השמיעה ומצבו הבריאותי (יכולת מוטורית, האם זקוק לסיוע בהרכבת המכשיר, החלפת סוללה וכו') עם התייחסות ומתן משקל לצרכיו האישיים וקבלת הצורך במכשירים (גודל המכשיר, קישוריות וכדומה.) תהליך זה אינו לוקח יום ולא יומיים, זהו תהליך אשר מצריך כיוונים וקבלה. על כן, כל מטופל זכאי לתקופת התנסות, בה הוא מקבל ליווי צמוד והכוונה, במטרה להגיע לכיוון ונוחות אופטימליים.